recursal/SuperWikiNEXT-32B huggingface dataset:
**ஐதரோசீயர்** *(Hydrosere)* என்பது தாவரக் கூட்டுத்தொடர் வளர்ச்சியின் ஒரு வகையாகும். இந்தக்கூட்டுத்தொடர் வளர்ச்சியின்போது தாவரங்களில் ஏற்படக்கூடிய தொடர் மாற்றங்களை ஐதரோசீயர் என்கிறோம். பெரும்பாலும் நீர்நிலைகளின் சுற்றுப்புறச் சூழலில், குறிப்பாக இலாட அமைப்பு ஏரி மற்றும் பனிக்குழிவு ஏரி போன்ற இடங்களில் ஐதரோசீயர் வகை வளர்ச்சி காணப்படுகிறது. திறந்தவெளி நீர்நிலைகள் இயற்கையாகவே காலப்போக்கில் வறண்டு, மரங்கள் சூழ்ந்த நிலப்பகுதியாக, கானகமாக மாறிவிடுகின்றன. இம்மாற்றத்தின்போது, சேற்று நிலம், சதுப்பு நிலம் போன்ற வெவ்வேறு வகையான நிலப்பகுதிகள் ஒன்றையடுத்து ஒன்று தோன்றுகின்றன.

 சூரிய உதயத்தின் போது ஐதரோசீயர் சமுதாயத்தில் ஒரு பேசாத அன்னம்
ஒரு நீர்நிலை படிப்படையாக மாற்றமடைந்து அடுத்தடுத்து உச்சகட்ட நிலப்பகுதியாக மாறுவதற்கு நூற்றாண்டுகள் முதல் இலட்சம் ஆண்டுகள்வரை ஆகலாம். தோன்றும் நிலப்பகுதிகளில் சில ஒன்றைவிட மற்றொன்று குறுகிய காலம் நீடித்தும் மறையலாம். உதாரணமாக சேற்று நில, சதுப்பு நில மாற்றம் பத்தாண்டு காலத்திற்குள் அல்லது அதற்கும் குறைவான காலத்திற்குள் நிகழ்ந்துவிடலாம். நீர்நிலையில் படியும் வண்டல்படிவின் அளவைப் பொறுத்தே இம்மாற்றம் நிகழ்வதற்கான காலப்பகுதி நிர்ணயமாகிறது.

நிலைகள்
-------

ஏரிகள், குளங்கள் போன்ற நீர்நிலைகளின் சுற்றுப்புறச் சூ&ழலில் ஐதரோசீயர் கூட்டுத்தொடர் வளர்ச்சி தோன்றுகிறது. இதன் விளைவாக நீரில் வாழக்கூடிய சமுதாயங்கள் நேரடியாக நிலத்தில் வாழக்கூடிய தாவர சமுதாயங்களாக மாற்றமடைகின்றன. தொடக்கநிலை மாற்றங்கள் புறத்திலிருந்து நிகழ்கின்றன. மணல், களிமண் போன்ற கனிமத்துகள்கள் நீர்பிடிப்புப் பகுதிகளில் இருந்து அடித்துவரப்பட்டு நீர்நிலை அல்லது நீர்ப்படுகளில் நிரம்பத் தொடங்குகின்றன. நாளடைவில் மட்கிய தாவரங்களும் இந்நீர்நிலைகளை நிரப்பி அடுத்தடுத்த சூழ்நிலை மாற்றங்களுக்கு காரணமாகின்றன.

நீர்நிலைகள் பெரியனவாகவோ அல்லது ஆழமாகவோ இருந்து, பலத்த அலைகளின் ஆற்றல் அல்லது வேறு இயற்கை சக்திகளின் செயலாக்கத்தால் அங்கு ஒரு நிலையான நீர்நிலைச் சமுதாயம் ஏற்படலாம். மேலும் அதிகப்படியான மாற்றங்கள் எதுவும் ஏற்படுவதில்லை. ஆனால், குளம், குட்டை ஏரிகள் போன்ற ஆழம் குறைவான நீர்நிலைகளில் அலை மற்றும் இயற்கைச் சக்திகளால் மண் ஓரப் பகுதிகள் அரித்துச் செல்லப்படுகின்றன. கூட்டுத்தொடர் வளர்ச்சியினால் தாவரங்கள் கூட்டு சேர்ந்து சமுதாயங்கள் அமைவதை அறிய இயலும். நீர்நிலையின் வெவ்வேறு ஆழப்பகுதிகளில் வெவ்வேறு வகையான தாவரங்கள் வளரலாம். ஆழம் குறைவாக ஓரங்களிலுள்ள சேறான பகுதிகளில் நீரிலும் நிலத்திலும் வாழக்கூடிய வேர் தாவரங்களும், மிதக்கும் தாவரங்கள் நடுப்பகுதியிலும் வளரலாம்.

மிதக்கும்தாவர நுண்ணுயிரி நிலை
-----------------------------

ஐதரோசீயர் கூட்டுத்தொடர் வளர்ச்சியின்போது காற்றில் அடித்து வரப்பட்ட பாசி போன்ற உயிரினங்களின் விதைகள் நீரினால் கொண்டு செல்லப்படுகின்றன. இவ்வாறு நீரில் மிதக்கும் தாவர, விலங்கு நுண்ணுயிர்களே முன்னோடிச் சமுதாயங்களைத் தோற்றுவிக்கக் கூடியவையாகும். இந்த உயிரின வடிவங்கள் அவற்றின் பல்வேறு வகையான உயிரினச் செயல்பாடுகளினால் ஊட்டச்சத்துகளையும் கரிமப் பொருட்களையும் அந்நீர்ப் பகுதியில் சேர்க்கின்றன. நாளடைவில் இவையே மடிந்து அடியில் படிந்து எருவாகவும் மாறுகின்றன.

மேற்கோள்கள்
-----------

* "Hydrosere - A Wetland Example of Succession in Action". 2007-02-14 அன்று பார்க்கப்பட்டது.
* Palmer, Andy; Nigel Yates (2005). *Advanced Geography*. Philip Allan Updates. பக். 379. பன்னாட்டுத் தரப்புத்தக எண்:1-84489-205-0. .
**மலையாண்டிபட்டினம் உச்சிமாகாளியம்மன் மற்றும் விநாயகர் கோயில்** தமிழ்நாட்டில் கோயம்புத்தூர் மாவட்டம், மலையாண்டிபட்டினம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் உச்சிமாகாளியம்மன் சன்னதியும், விநாயகர், சுப்பிரமணியர், சிவன், நவநாயகர் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் மாகாளியம்மன் குண்டம் 5நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரிவிழா 10 திருவிழாவாக நடைபெறுகிறது. பங்குனி மாதம் மாகாளியம்மன் தேர் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாக்கித்தான் அறிவியல் மன்றம்** *(Pakistan Science Club , உருது: پاکستان سائنس کلب)*. நாட்டின் இளைய தலைமுறையினர் மத்தியில் அறிவியல் மற்றும் தொழில்நுட்ப அறிவை ஊக்குவிக்கும் நோக்கில், பல்வேறு விஞ்ஞான நடவடிக்கைகளில் மாணவர்களை பங்கு பெறச்செய்யும் ஒரு பாக்கித்தான் இளைஞர் அமைப்பு ஆகும்

சிந்து மாகாணத்தின் தலைநகரான கராச்சியில் இம்மன்றம் பல்வேறு கருத்தரங்குகள் மற்றும் ஒழுங்கமைக்கப்பட்ட அறிவியல் நடவடிக்கைகளை நடத்துகிறது. மிகச்சமீபத்தில் இம்மன்றம் கோடைக்கால சிறப்பு முகாம்களை ஏற்பாடு செய்திருந்தது. மேலும் இதே போல கராச்சி வானியல் கழகம் போன்ற பிற அறிவியல் அமைப்புகளுடன் இணைந்தும் சமீபத்தில் நிகழ்ச்சிகளை நடத்தியது. உலக சமாதானம் மற்றும் மேம்பாட்டிற்காகக் கொண்டாடப்படும் உலக விஞ்ஞான தினம் போன்ற அனைத்துலக அறிவியல் நிகழ்ச்சிகளிலும் பாக்கித்தான் அறிவியல் மன்றம் பங்கேற்றது

மேற்கோள்கள்
-----------

1. ↑  "The Dark Age of Muslim World". 10 February 2016.
[*தொடர்பிழந்த இணைப்பு*]
2. ↑  APP (3 July 2013). "'Science and Technology Exploration Camp' concludes in Islamabad".
3. ↑  "Engaging children: Science is in the air - The Express Tribune". 30 May 2015.
4. ↑  "Young scientists; Two students to compete at international level - The Express Tribune". 31 January 2015.
5. ↑  "AN ONLINE LECTURE ON ACCOUNT OF WORLD SCIENCE DAY FOR PEACE AND DEVELOPMENT". *Dr. Attaur Rahman*. .

புற இணைப்புகள்
--------------

* Official site
* Official YouTube channel
* Facebook page
* Official Vimeo channel
**இந்தியாவில் கள்ளக் குடியேறிகள்** (*Illegal immigrants in India*) என்பது எந்தவித முறையான சட்டபூர்வ ஆவணங்களும் இல்லாமல் பிற நாட்டிலிருந்து இந்தியாவிற்குள் ஊடுருவி வாழும் மனிதர்களைக் குறிப்பதாகும். ஆனால் இவை அகதிகளைக் குறிப்பது அல்ல. இத்தகைய சட்டவிரோதக் குடியேறிகளைப் பற்றிய துல்லியமான எண்ணிக்கைபூர்வ ஆவணங்கள் எதுவும் இல்லை. 2001 ஆம் ஆண்டின் மக்கட்தொகைக் கணக்கெடுப்பில் வங்காள தேசத்திலிருந்து அதிக அளவு கள்ளக் குடியேறிகள் இந்தியாவில் வசிப்பதாக கணக்கிடப்பட்டது. மேலும் பாக்கிஸ்தானிலிருந்து இந்துகளும், சீக்கியர்களும் இந்தியாவில் சட்டவிரோதமாகக் குடியேறியுள்ளனர்.

வங்காளதேசத்தவர்கள்
------------------

2001 ஆம் ஆண்டின் மக்கட்தொகைக் கணக்கெடுப்பின் படி 30,84,826 பேர் சட்டவிரோதக் கள்ளக் குடியேறிகளாக வங்காளதேசத்திலிருந்து இந்தியாவில் குடியேறியுள்ளனர். மேலும் 20,00,000 பேர் வங்கதேசத்திலிருந்து அசாம் மாநிலத்தில் சட்டவிரோதக் கள்ளக் குடியேறிகளாக குடியிருப்பதாக அசாம் மாநில அறிக்கை கூறுகிறது. இத்தகைய வங்காளதேச சட்டவிரோதக் கள்ளக் குடியேறிகள் இந்தியாவின் உள்நாட்டு பாதுகாப்பிற்கு அச்சுறுத்தலாக இருப்பார்கள் என உயர் நீதிமன்றம் கூறியுள்ளது.

பாக்கிஸ்தானியர்கள்
------------------

2001 ஆம் ஆண்டின் மக்கட்தொகைக் கணக்கெடுப்பின் படி 7,700 ற்கும் அதிகமான சட்டவிரோதக் கள்ளக் குடியேறிகள் பாகிஸ்தானிலிருந்து இந்தியாவிற்கு வந்து குடியேறியுள்ளனர். இவர்கள் சீக்கியம் மற்றும் இந்து சமயத்தைச் சார்ந்தவர்கள்.

பர்மா
-----

இந்தியாவின் மிசோரம் மாநிலத்தில் 50,000 முதல் 1,00,00 பேர் சட்டவிரோதக் கள்ளக் குடியேறிகளாக பர்மாவிலிருந்து இந்தியாவிற்கு வந்து குடியேறியுள்ளனர். இவர்கள் தில்லியிலும் காணப்படுகின்றனர்.

ஆப்கானியர்கள்
-------------

2009 ஆம் ஆண்டில் இந்தியாவிற்கு 19,000 ற்கும் அதிகமான சட்டவிரோதக் கள்ளக் குடியேறிகள் ஆப்கானிஸ்தானிலிருந்து குடியேறியுள்ளனர்.

இதனையும் காண்க
--------------

* தேசிய குடிமக்கள் பதிவேடு (அசாம்)
* இந்தியக் குடியுரிமைச் சட்டம் 1955
* தேசியக் குடியுரிமை (திருத்தச்) சட்டம், 2003
* இந்தியக் குடியுரிமை (திருத்தச்) சட்டம் 2019
* தேசிய மக்கள் தொகை பதிவேடு
* அசாம் உடன்பாடு

மேற்கோள்கள்
-----------

1. 1 2 3  Census of India 2001. Data Highlights: Migration Tables. Pg 19
2. ↑  "Population Explosion in West Bengal: A Survey". 2012-03-20 அன்று மூலம் பரணிடப்பட்டது. 2012-03-20 அன்று பார்க்கப்பட்டது.
3. ↑  Report on illegal migration into Assam
4. ↑  2 cr Bangladeshis in India: Fernandes Tribune India - 27 September 2003
5. ↑  Illegal Bangladeshi Immigration
6. ↑  Illegal Bangladeshi immigrants threat to India: court
7. 1 2  "'More illegal immigrants from Afghanistan than Pakistan'". Hindustan Times. 2011-11-14. Archived from the original on 2013-01-03. .
8. ↑  "India: Close The gap for Burmese refugees" (PDF). 2011-01-08 அன்று மூலம் (PDF) பரணிடப்பட்டது. 2014-04-28 அன்று பார்க்கப்பட்டது.
9. ↑  Burmese refugees in India - Online Burma Library
10. ↑  Survival, Dignity, and Democracy: Burmese Refugees in India, 1997
**மலையாடு** (Serow) எனப்படும் நடுத்தர ஆடு அல்லது மான் போன்ற பாலூட்டி வகையினைச் சார்ந்த நான்கு சிற்றினங்கள் *கேப்ரிகோர்னிசு* பேரினத்தின் கீழ் வருகின்றன.

தற்போது வாழும் சிற்றினங்கள்
---------------------------

நான்கு வகையான மலையாடுகள் நெய்மோர்ஹெடஸின் கீழ் வகைப்படுத்தப்பட்டன, அவற்றில் கோரல்கள் மட்டுமே உள்ளன. இவை மத்திய மற்றும் கிழக்காசியாவில் வாழ்கின்றன.

| படம் | அறிவியல் பெயர் | பொது பெயர் | விநியோகம் |
| --- | --- | --- | --- |
|  | *கேப்ரிகார்னிசு கிரிசுபசு* | ஜப்பானிய மலையாடு | ஒன்சூ, கியுஷு, ஷிகோகு (ஜப்பான்) |
|  | *கேப்ரிகார்னிசு சுமத்ரென்சிசு* | முதன்மைநில மலையாடு | கிழக்கு இமயமலை, கிழக்கு மற்றும் தென்கிழக்கு பங்களாதேஷ், சீனா, தென்கிழக்கு ஆசியா மற்றும் இந்தோனேசிய தீவான சுமத்ரா |
|  | *கேப்ரிகார்னிசு ரூபிடசு* | செம்மலையாடு | தெற்கு பங்களாதேஷ் மற்றும் வடக்கு மியான்மர் |
|  | *கேப்ரிகார்னிசு சுவின்ஹோய்* | தைவான் மலையாடு | தைவான் |
|

மலையாடுகள் அவைகளின் தொடர்புடைய இனங்களைப் போன்று பெரும்பாலும் மலைப் பாறைகளில் மேய்ச்சலை மேற்கொள்கின்றன, பொதுவாக இரண்டு வகையான விலங்கு பகிர்வு நிலப்பரப்பில் குறைந்த உயரத்திலிருந்தாலும். செரோக்கள் கோரல்களை விட மெதுவானவை மற்றும் சுறுசுறுப்பானவை. ஆனால் இவை வேட்டையாடலிருந்து தப்பிக்கச் சரிவுகளில் ஏறலாம். மேலும் குளிர்காலம் அல்லது வெப்பமான கோடைக்காலங்களில் தஞ்சமடையவும் இதனைச் செய்கின்றன. கண்ணக்குழி முன் சுரப்பிகளைப் பயன்படுத்தி அடையாளமிடுகின்றன. 

சிற்றினங்களின் வண்ணம், வாழிடப்பகுதி மற்றும் சிற்றினத்தினைப் பொறுத்து மாறுபடுகிறது. ஆண் பெண் என இரு ஆடுகளிலும் தாடி மற்றும் சிறிய கொம்புகள் உள்ளன. இவை பெரும்பாலும் காதுகளை விட அளவில் குறைவாக இருக்கும்.

இரண்டு முதல் ஏழு மில்லியன் ஆண்டுகளுக்கு முன்பு பிலியோசீனின் பிற்பகுதியில் மலையாடு போன்ற புதைபடிம்ங்கள் கண்டுபிடிக்கப்பட்டன. பொதுவான கேப்ரினே துணைக்குடும்ப முன்னோடி சிற்றினங்கள் நவீன மலையாடுகளைப் போன்று இருக்கின்றன.

ஒட்டுமொத்தமாக மலையாட்டின் துணை குடும்ப சிற்றினங்கள் ஆபத்திற்குள்ளானவையாகக் கருதப்படுகின்றன. குறைந்துவரும் எண்ணிக்கையின் காரணமாக ஐ.யூ.சி.என் இன் செம்பட்டியலில் பெரும்பாலான மலையாடு இனங்கள் சேர்க்கப்பட்டுள்ளன. ஜப்பானிய மலையாடானது துணை சிற்றினங்களைவிடச் சிறப்பாகப் பாதுகாக்கப்படுகிறது (ஆதாரம்: ஐ.யூ.சி.என் 2008).

மேற்கோள்கள்
-----------

1. ↑  Grubb, P. (2005). Wilson, D.E.; Reeder, D.M. (eds.). *Mammal Species of the World: A Taxonomic and Geographic Reference* (3rd ed.). Johns Hopkins University Press. pp. 703–705. ISBN 978-0-8018-8221-0. OCLC 62265494.

வெளி இணைப்புகள்
---------------

*
கராச்சியில் மாரியம்மன் கோயில்
 ஜே.பி.எம்.சி கராச்சியில் பண்டிகையை கொண்டாடும் தமிழ் இந்துக்கள்
**பாக்கித்தானில் தமிழர்கள்** ஒரு சிறிய சமூகமாக உள்ளனர்.

முஸ்லிம்கள்
-----------

1947 ஆம் ஆண்டில் சுதந்திரத்திற்குப் பிறகு சில முஸ்லிம் தமிழர்கள் தென்னிந்திய மாநிலமான தமிழ்நாட்டிலிருந்து கராச்சிக்கு குடியேறினர். இந்த முஸ்லிம் தமிழர்கள் உருது மொழி பேசும் முஹாஜிர் சமூகத்துடன் ஒருங்கிணைந்துள்ளனர்.  பிரித்தானியாவின் இந்தியப் பேரரசு ஆட்சியின்போது கராச்சி உருவாக்கப்பட்ட 20 ஆம் நூற்றாண்டின் ஆரம்பத்தில் இருந்தே சில தமிழர்களும் பாக்கித்தானில் இருந்தனர்.

இந்துக்கள்
----------

இலங்கை உள்நாட்டு யுத்தம் நடந்தப்போது இலங்கைத் தமிழர் இங்கு குடியேறினார்கள். இதில் பெரும்பாலானோர் இந்துக்களாக இருந்தனர்.  ஜின்னா முதுகலை மருத்துவ மையத்தின் பின்னால் உள்ள மதராசி பரா பகுதியில் 100 தமிழ் இந்து குடும்பங்கள் வாழ்ந்து வருகினறனர். ஸ்ரீ ராமா பிர் மந்திர் கோயில் இந்த இடத்தில் ஒரு கட்டுமான நிறுவனத்தால் இடிக்கப்பட்டது. இந்த கோயில் கராச்சியில் மிகப்பெரிய தமிழ் இந்து கோவிலாக இருந்தது.  
மேலும் த்ரிக் சாலை மற்றும் கோரங்கி ஆகியவையும் தமிழ் மக்களைக் கொண்டுள்ளன.

கிறித்தவர்கள்
-------------

கராச்சியில் குறைந்த எண்ணிக்கையிலான தமிழ் கிறித்தவர்களும் உள்ளனர். 2019 ஆம் ஆண்டு ஆகத்து மாதம் வரையிலான கணக்குப்படி, பாகித்தானுக்கு ஒவ்வொரு மாதமும் 30 தபால்கள் தமிழ்நாட்டிலிருந்து வருவதாக தெரிவிக்கபட்டுள்ளது. 

தமிழ் சமூகத்தில் கத்தோலிக்கத்தவரும் கணிசமான எண்ணிக்கையில் உள்ளனர். முன்னாள் பிரதமர் யூசுப் ராசா கிலானியின் பள்ளி ஆசிரியரான இம்மானுவேல் நிக்கோலஸ் இலங்கைத் தமிழராவார். குவெட்டாவில் உள்ள பிஷப் விக்டர் ஞானப்பிரகாசம் பாகிஸ்தானின் புகழ்பெற்ற தமிழ் கத்தோலிக்க சமூகத்தில் ஒருவராவார்.

குறிப்பிடத்தக்க நபர்கள்
-----------------------

* சுதந்திரத்திற்கு முந்தைய லாகூரில் பிறந்த இந்திய-அமெரிக்க நோபல் பரிசு பெற்ற சுப்ரமண்யன் சந்திரசேகர்
* மணி ஷங்கர் அய்யர், ஓர் இந்திய தூதரும் அரசியல்வாதி. இவர் லாகூரில் பிறந்தவர். 1978 முதல் 1982 வரை கராச்சியில் இந்திய துணைத் தூதராக பணியாற்றினார்
* விக்டர் ஞானப்பிரகாசம், கத்தோலிக்க பிஷப்

குறிப்புகள்
-----------

1. ↑  "For Tamil cuisine, away in Pakistan".
2. ↑  Sunny, Sanjesh (21 September 2010). "Tamil Hindus in Karachi, Pakistan". *Pakistan Hindu Post*. Missing or empty `|url=` (உதவி) Retrieved 9 July 2013.
3. ↑  Sacred festival: Hindus celebrate Ganesha Chaturthi pooja in Karachi
4. ↑  "Tamil Nadu post offices handled 30 items to Pakistan a month"
5. ↑  Bishop Gnanapragasam பரணிடப்பட்டது 2019-04-08 at the வந்தவழி இயந்திரம் UCA News
**பாக்கித்தான் நாடகங்கள்** அல்லது **பாக்கித்தான் தொடர்கள்** என்பது பாக்கித்தானில் தயாரிக்கப்படும் ஒரு பொழுது போக்கு தொலைக்காட்சி அம்சம் ஆகும். பெரும்பாலான தொடர்கள் உருது மொழியில் தயாரிக்கப்பட்டாலும், அவற்றில் அதிக எண்ணிக்கையிலான தொடர்கள் சிந்தி, பஞ்சாபி மற்றும் பலூச்சி போன்ற பிற பாக்கித்தான் மொழிகளிலும் தயாரிக்கப்படுகின்றது. பாக்கித்தானின் பழமையான தொலைக்காட்சி நாடகங்களில் ஒன்று *குடா கி பஸ்தி* என்ற உருது மொழித் தொடர் ஆகும். இந்த தொடர் 1969 இல் ஒளிபரப்பானது. பாக்கித்தான் நாடகங்கள் நாட்டின் கலாச்சாரத்தை பிரதிபலிப்பை கருதி எடுக்கப்படுகின்றது. ஃபாரூக் சுலேரியா கருத்துப்படி 1970 கள் மற்றும் 1980 களில் எடுக்கப்பட்ட தொடர்கள் பாகிஸ்தான் தொடர்களில் பொற்காலம் என கருதப்படுகின்றது.

இந்த தொடர்கள் இந்தியாவில் பார்க்கப்படுகின்றன மற்றும் ஆப்கானிஸ்தான், பங்களாதேஷ் மற்றும் நேபாளம் உள்ளிட்ட பிற தெற்காசிய நாடுகளில் பிரபலமாக உள்ளது.

தோற்றம்
-------

பல பாக்கித்தான் நாடகங்கள் உருது நாவல்களை அடிப்படையாகக் கொண்டவை, மேலும் 1969 க்குப் பின்னர் எழுத்தாளர்கள் உமேரா அகமது மற்றும் ஃபர்ஹத் இஷ்டியாக் ஆகியோர் தொலைக்காட்சி எழுத்தாளர்களாக மாறினர். இருவரும் குறிப்பிட்ட அளவான தொடர்கள் தொடர்களை எழுதியுள்ளனர். சமீபத்திய ஆண்டுகளில் வெளியாகும் பாக்கிஸ்தானிய நாடகங்கள் ஒரு காலத்தில் தடைகளாகக் கருதப்படும் சமூகப் பிரச்சினைகளை மையமாக வைத்து பல தொடர்கள் தயாரிக்கப்படுகின்றது.

மேற்கோள்கள்
-----------

1. ↑  Ahmad, Bisma (13 March 2015). "Old but not forgotten: Top 10 Pakistani dramas to re-watch now". *DAWN.COM* (ஆங்கிலம்). 9 September 2019 அன்று பார்க்கப்பட்டது.
2. ↑  "Why Turkish soap operas are a hit in Pakistan". *Why Turkish soap operas are a hit in Pakistan* (ஆங்கிலம்). 11 April 2020 அன்று பார்க்கப்பட்டது.
3. ↑  Boone, Jon (23 June 2014). "Indians to get peek into daily lives of Pakistanis with new soap opera channel". *the Guardian*.
4. ↑  "The Durand Debate – Beyond Boundaries". *www.geo.tv*.
5. ↑  "Bangladesh cable operators seek ban on Pakistani TV channels - The Express Tribune". 26 December 2013.
6. ↑  "Pakistanis are peaceful, hospitable: Nepalese envoy". *www.thenews.com.pk*. 31 March 2017.
7. ↑  Asif, Haseeb (6 July 2015). "Read pray love: Inside the enigmatic world of Urdu digests". *Herald Magazine* (ஆங்கிலம்). 13 April 2020 அன்று பார்க்கப்பட்டது.
8. ↑  Usman, Miysha (2020-04-25). "Best Pakistani Drama Serials of 2019 - 2020". *CurryFlow* (ஆங்கிலம்). 2020-05-19 அன்று பார்க்கப்பட்டது.

| * பா
* உ
* தொ
தொலைக்காட்சி நாடகத் தொடர்கள் |
| --- |
| இடம் வாரியாக | 
* அரபு உலகம்
* சீனா
* ஹாங்காங்
* இந்தியா
* ஜப்பான்
* பாக்கித்தான்
* பிலிப்பீன்சு
* தென் கொரியா
* தைவான்
* தமிழ்
* தாய்லாந்து
* துருக்கி

 |
| வகை | 
* வரலாற்று நாடகம்
* சட்ட நாடகம்
* காவல் நாடகம்
* மருத்துவ நாடகம்
* நாடகத் தொடர்
* அறிவியல் புனைவு

 |
| நாடு வாரியாக பட்டியல் | 
* தமிழ்

 |
| வடிவம் | 
* தொடர்
* குறுந்தொடர்

 |
**அன்னியூர் இராமநாதீஸ்வரர் கோயில்** தமிழ்நாட்டில் விழுப்புரம் மாவட்டம், அன்னியூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் இராமநாதீஸ்வரர், வரதராஜப்பெருமாள், திரிபுரசுந்தரி, ஸ்ரீதேவி, பூதேவி சன்னதிகளும், விநாயகர், முருகர், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது. ஆவணி மாதம் கிருஷ்ண bஐயந்தி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அன்னா பிரேபெல்** *(Anna Frebel)* (பிறப்பு:1980, பெர்லின்) ஒரு செருமனி வானியலாளர் ஆவார். இவர் புடவியின் மிகப் பழைய விண்மீன்களைக் கண்டுபிடிக்கும் ஆய்வை மேற்கொண்டார்.

வாழ்க்கை
--------

அன்னா பிரேபெல் செருமனியின் கோட்டிங்கனில் பிறந்து வளர்ந்தார். இவர் தன் உயர்நிலைப்பள்ளிப் படிப்பு முடிந்ததும், பிரீபர்கு இம் பிரீசுகாவு]] வில் இயற்பியல் பயின்றார். இவர் மேலும் தன் கல்வியினை ஆத்திரேலியாவில் தொடர்ந்து கான்பெராவில் உள்ள ஆத்திரேலியத் தேசியப் பல்கலைக்கழகத்தின் மவுண்ட் சுட்டிராம்லோ வான்காணகத்தில் தன் முனைவர் பட்டத்தைப் பெற்றார். இவர் 2006 இல் ஏ, டபுள்யூ. ஜே. மெக்டொனால்டு முதுமுனைவர் ஆய்வுநல்கையைப் பெற்று ஆசுட்டினில் உள்ள டெக்சாசு பல்கலைக்கழகத்தில் தன் கல்வியைத் தொடர்ந்தார்.

இவர் 2009 முதல் 2011 வரை மசாசூசட்டில் அமைந்த கேம்பிரிட்ஜ் ஆர்வார்டு சுமித்சோனிய வானியற்பியல் மையத்தில் கிளே முதுமுனவர் ஆய்வாளராகவிருந்தார். இவர் 2012 இல் இருந்து மசாசூசட் தொழில்நுட்ப நிறுவனத்தில் இயற்பியல் உதவிப் பேராசிரியராக பணிபுரிகிறார்.

இவர் 2005 இல் HE 1327-2326 எனும் விண்மீனைக் கண்டுபிடித்தார். இது பெருவெடிப்பு முடிந்த்துமே தோன்றிய இரும்பு குறைவாகவுள்ள விண்மீனாகும். இவர் 2007 இல் HE 1523-0901 எனும் செம்பெருமீனைக் கண்டுபிடித்தார். இது 13.2 பில்லியன் ஆண்டுகளுக்கு முன் தோன்றிய விண்மீனாகும்.

தகைமைகளும் விருதுகளும்
----------------------

தேர்ந்தெடுத்த வெளியீடுகள்
-------------------------

* (in German) *Auf der Suche nach den ältesten Sternen*, Frankfurt am Main: Fischer, 2012, பன்னாட்டுத் தரப்புத்தக எண்:978-3-10-021512-3
* Astronomical Society of the Pacific, தொகுப்பாசிரியர். (2008) (in German), *New horizons in astronomy : Frank N. Bash Symposium 2007 : proceedings of a workshop held at the University of Texas, Austin, Texas, USA, 14–16 October 2007*, San Francisco

மேற்கோள்கள்
-----------

வெளி இணைப்புகள்
---------------

* Anna Frebel பரணிடப்பட்டது 2017-12-01 at the வந்தவழி இயந்திரம், fischerverlage.de
* Anna Frebel at MIT
* Anna Frebel பரணிடப்பட்டது 2014-05-16 at the வந்தவழி இயந்திரம், Homepage
**உற்பத்திப் பொருள் வடிவமைப்பு** என்பது திறன் வாய்ந்த, பயனுள்ள கருத்து உருவாக்கம் மற்றும் மேம்பாடு ஆகியவற்றுடன் கூடிய செய்முறையிலான புதிய விளைபொருளை வரையறை செய்வதாகும். உற்பத்திப்பொருள் வடிவமைப்பாளர்கள் கருத்துக்களை உருவாக்கி, அவற்றை மதிப்பீடு செய்து, ஒரு முறையான அணுகுமுறையில், உற்பத்திப் பொருட்கள் மூலமாக அவற்றைத் தெளிவுபடுத்துகின்றனர். சந்தை மேலாளர், உற்பத்திப் பொருள் மேலாளர், தொழிற்சாலை வடிவமைப்பாளர் மற்றும் வடிவமைப்பு பொறியாளர் ஆகியோரின் பல நடவடிக்கைகளை மேற்பார்வையிடும் பணியை உற்பத்திப் பொருள் வடிவமைப்பாளர் மேற்கொண்டு வருகிறார்.

பணி வடிவமைப்பு, அமைப்பு வடிவமைப்பு, இடைத்தாக்க வடிவமைப்பு ஆகியவற்றுடன் உற்பத்திப் பொருள் வடிவமைப்பு என்ற இப்பதம் சில சமயங்களில் குழப்பப்படுகிறது. தொட்டுணரக்கூடிய முப்பரிமாண பொருட்களை உண்டாக்குவதற்கு உற்பத்திப்பொருள் வடிவமைப்பாளரின் பங்கானது கலை, அறிவியல், தொழில் நுட்பம் ஆகியவற்றை இணைக்கிறது. முற்காலத்தில் அதிக அளவில் பயன்படுத்தப்பட்ட மனித சக்தி குறித்த வழிமுறைகளை கருத்துக்களைப் பரிமாறிக் கொள்ளவும், கற்பனை செய்யவும், பகுப்பாய்வு செய்யவும் வடிவமைப்பாளர்களை அனுமதிக்கும் பட்சத்தில் இம்முறையை எளிதாக்க இயலும்.

தேவைப்படும் திறமைகள்
--------------------

உற்பத்திப் பொருட்களை கருத்துருவாக்க நிலையிலிருந்து சந்தைக்கு கொண்டு வருவதற்குத் தேவையான திறமைகளை உற்பத்திப்பொருள் வடிவமைப்பாளர்கள் பெற்றுள்ளனர். வடிவமைப்புத் திட்டங்களை நிர்வகிக்கவும், வடிவமைப்புத் தொழிலின் பிற பிரிவுகளுக்கு துறைகளைத் துணை ஒப்பந்தம் செய்யக் கூடிய திறனையும் அவர்கள் பெற்றிருக்க வேண்டும். *உற்பத்திப் பொருள் வடிவமைப்பிற்கு* அழகுணர்ச்சி இன்றியமையாததாகக் கருதப்படுகிறது. ஆனாலும் வடிவமைப்பாளர்கள் தொழில் நுட்பம், பணிச்சூழலியல், பயன்பாடு, தகைமை ஆய்வு மற்றும் பொறியியல் உள்ளிட்ட இன்றியமையாத அம்சங்களுடன் பல்வேறு நடவடிக்கைகளை மேற்கொள்ளுகின்றனர்.

பெரும்பாலான வடிவமைப்புப் புலங்களில் உள்ளது போல், ஓர் உற்பத்திப் பொருளுக்கான வடிவமைப்பு, ஓர் *அவசியத்திலிருந்து* உதயமாவதுடன், அதற்கு ஒரு *பயனும்* உள்ளது. அது ஒரு குறிப்பிட்ட *வழிமுறையைப்* பின்பற்றுகிறது. மேலும் சிலசமயங்களில், *சங்கம்* மற்றும் மனிதமுயற்சியால் வெற்றி கொள்ளுதல் போன்ற சில சிக்கலான காரணிகளும் இதற்குப் பொறுப்பாகலாம். தொழில் நுணுக்கத்தில் தகுதி வாய்ந்த ஒரு உற்பத்திப் பொருள் வடிவமைப்பாளரையோ அல்லது தொழிலக வடிவமைப்பாளரையோ குறிப்பதற்கு, தொழிலக வடிவமைப்பு பொறியாளர் என்ற சொற்றொடர் பயன்படுத்தப்படுகிறது.

பயன்பாடு
--------

சில நிறுவனங்கள் அல்லது தனி மனிதர்கள் வளரும் புதிய உற்பத்திப் பொருட்களின் மேல் அதிக விருப்பம் கொண்டுள்ளனர். நாகரீக உலகில், முக்கியமாக ஐரோபோ, கூகிள், அல்லது நோக்கியா போன்ற தொழில் நுட்ப நிறுவனங்கள் இவற்றில் உள்ளடங்கும். நூதன கண்டுபிடிப்புகளில் சாதகமான போட்டியைக் கட்டிக்காக்கும் தேவையிலிருக்கும் நிறுவனங்களுக்கு, பெரும்பாலான உற்பத்திப் பொருள் வடிவமைப்பாளர்கள் திட்ட வல்லமையுள்ள சொத்துக்களாக உள்ளனர்.

குறிப்புகள்
-----------

1. ↑  Morris 2009, ப. 22.

வெளிப்புற இணைப்புகள்
--------------------

விக்கிமீடியா பொதுவகத்தில்,  
 ***Product design***   
என்பதின் ஊடகங்கள் உள்ளன. 

* Off Book: Product Design
* Product Design திறந்த ஆவணத் திட்டத்தில்
வாழ்க்கை வரலாறு
---------------

 இவரை "வெயிகீத" (1000 கீத்ங்களை செய்த) பைடால குருமூர்த்தி சாஸ்திரிகள் என்றும் சொல்வதுண்டு. "பைடால" என்பது இவரின் வீட்டுப் பெயர் ஆகும். முரிகி நாட்டுத் தெலுங்கு பிராமணர் திருநெல்வேலி ஜில்லாவிலுள்ள கயத்தார் எனும் கிராமம் இவரது பிறந்த ஊராகும். சமஸ்கிருதத்திலும் தெலுங்கிலும் விசேட பாண்டியத்தை அடைந்தவர். சதுசாஸ்திரபண்டிதர் 18ம் நூற்றாண்டில் விளங்கிய சிறந்த லக்ஷ்ண லக்ஷய வித்துவான்களில் ஒருவர். அதிபால்யத்திலேயே சென்னைப் பட்டணத்திற்கு வந்து மனவி சின்னையா முதலியாரவர்களால் விசேடமாக கெளரவிக்கப்பட்டு வந்தார். சென்னைப் பட்டணத்திலேயே அதிக காலம் வாழ்ந்தார்.

இசைப் பணி
---------

 இவர் அனேக லக்ஷண கீதங்களையும், சஞ்சாரி கீதங்களையும், பிரபந்தங்களையும், கீர்த்தனைகளையும் சமஸ்கிருத பாஷையில் த்ன்னுடைய பெயரையே முத்திரையாக வைத்துச் செய்தார். இவர் தினம் ஒரு கீதமாவது செய்வார். இவருடைய லக்ஷண கீதங்களும், சஞ்சாரி கீதங்களும் மிகப் பிரசித்தமானவை. எங்கும் பாடப்பட்டு வருகின்றன. கீத்ங்களைச் செய்த வாக்கேயகாரர்களில் இவரைப் புரந்தரதாசருக்கு அடுத்ததாகச் சொல்வோம். "கானவித்யா துரந்தரவேங்கட சுப்பையர்டுரோ" என்று சாஸ்திரிகள் செய்த ஒரு கீதத்தினின்றும் இவர் தஞ்சை துளசிமகாராஜாவின் சமஸ்தானத்தை அலங்கரித்த சொண்டி வெங்கட சுப்பையரவர்களின் சிஷ்யரென தெரிய வருகிறது. கீதங்களின் சாகித்யம் பகவான் ஸ்தோத்திரமாகவே இருக்க வேண்டும் என்ற நிபந்தனை இருந்த போதிலும் குருபரமாகக் கூட சாகித்யம் செய்யலாம் என்பதற்கு இந்த சப்த தாள கீதமே அத்தாட்சியாக விளங்குகிறது.

 குருமூர்த்தியை போல இன்னொருவர் பாடுவது மிக மிக அரிது என்று அந்தக் காலத்து வித்துவான்கள் சொல்வார்கள். "கனநய தேச்யம்" பாடும் முறைகளில் இவர் சிறந்த வித்துவானாக விளங்கினார். தஞ்சாவூர் மகாராஜா சாஸ்திரிகளுக்கு பல்லக்கு கொடுத்து கெளரவித்தார். இவருடைய சகோதரர் பைடால சுப்பராய சாஸ்திரிகளும் சிறந்த வாக்கேயகாரர். அநேக வர்ணங்களை செய்திருக்கிறார்.

சிஷ்யர்கள்
----------

 பல கீர்த்தனகளைச் செய்து காஞ்சிபுரத்தில் சிறந்த வித்துவானாக விளங்கிய கூலசேக்ஷய்யரும் அழகான கீதங்களையும், ஸ்வரஜதிகளையும், வர்ணங்களையும் செய்த சோபனாத்ரி என்ற வாக்கேயகாரரும் குருமூர்த்தி அவர்களின் பிரதான சிஷ்யர்களாவர்.

 தஞ்சாவூரில் பிடில் வித்துவானாக விளங்கிய அம்பாயிரம் என்பவரின் பிடில் வாசிப்பைக் கேட்டு சாஸ்திரிகள் பிரமித்து அவரை "சிங்கக்குட்டி" என்றழைத்தார். அன்று முதல் அம்பாயிரத்தை எல்லோரும் "சிங்கக்குட்டி என்றே அழைக்க ஆரம்பித்தனர்.

 பைடால குருமூர்த்தி சாஸ்திரிகளாலும், வீணைக்குப்பையர், தஞ்சாவூர் சிங்கராசாரியர், திருவொற்றியூர் தியாகய்யர் முதலிய பெரியோர்களாலும் சென்னை மாநகர் கர்நாடகசங்கீத வித்தைக்கு ஒரு முக்கிய பீடமாக விளங்கலாயிற்று.
| தமிழ் இலக்கியம் |
| --- |
| சங்க இலக்கிய நூல்கள் |
| அகத்தியம் | தொல்காப்பியம் |
| **பதினெண்மேற்கணக்கு** |
| எட்டுத்தொகை |
| நற்றிணை | குறுந்தொகை |
| ஐங்குறுநூறு | பதிற்றுப்பத்து |
| பரிபாடல் | கலித்தொகை |
| அகநானூறு | புறநானூறு |
| பத்துப்பாட்டு |
| திருமுருகாற்றுப்படை | பொருநராற்றுப்படை |
| சிறுபாணாற்றுப்படை | பெரும்பாணாற்றுப்படை |
| முல்லைப்பாட்டு | மதுரைக்காஞ்சி |
| நெடுநல்வாடை | குறிஞ்சிப்பாட்டு |
| பட்டினப்பாலை | மலைபடுகடாம் |
| **பதினெண்கீழ்க்கணக்கு** |
| நாலடியார் | நான்மணிக்கடிகை |
| இன்னா நாற்பது | இனியவை நாற்பது |
| களவழி நாற்பது | கார் நாற்பது |
| ஐந்திணை ஐம்பது | திணைமொழி ஐம்பது |
| ஐந்திணை எழுபது | திணைமாலை நூற்றைம்பது |
| திருக்குறள் | திரிகடுகம் |
| ஆசாரக்கோவை | பழமொழி நானூறு |
| சிறுபஞ்சமூலம் | முதுமொழிக்காஞ்சி |
| ஏலாதி | கைந்நிலை |
| **சங்கநூல் தரும் செய்திகள்** |
| தமிழ்ச் சங்கம் | **சங்கம் மருவிய காலம்** |
| சங்க காலப் புலவர்கள் | சங்ககால நிலத்திணைகள் |
| சங்க கால ஊர்கள் | சங்க கால மன்னர்கள் |
| சங்க கால நாட்டுமக்கள் | சங்க காலக் கூட்டாளிகள் |
| சங்ககால விளையாட்டுகள் | சங்ககால மலர்கள் |
| * பா
* உ
* தொ
 |

**உறையூர்ப் பல்காயனார்** சங்ககால நல்லிசைப் புலவர்களுள் ஒருவர். இவர் பாடிய பாடல் ஒன்று எட்டுத்தொகை நூல்களுள் ஒன்றான குறுந்தொகையில் 374ஆவது பாடலாக உள்ளது.

இவர் பெயர் பராயனார் என்றும் கூறப்படுகிறது. மேலும் இவர் யாப்பிலக்கணஞ் செய்திருந்தாரென்றும் யாப்பருங்கலக்காரிகை மூலம் அறிய முடிகிறது.

இணைப்பு
-------

யாப்பருங்கலம், யாப்பருங்கலக் காரிகை ஆகிய நூல்களின் உரையில் மேற்கோள் பாடல்களாகப் பல்காயனார் பாடல்கள் காட்டப்பட்டுள்ளன. அவை யாப்பிலக்கணம் பற்றியவை. நன்னூல் போன்ற நூல்கள் தோன்றிய காலத்துக்குச் சற்றே முன்பு தோன்றியவை. இந்த இலக்கணப் புலவர் பல்காயனார் வேறு, சங்ககாலப் புலவர் உறையூர்ப் பல்காயனார் வேறு என்பதே பொருத்தமானது. 

##### உறையூர்ப் பல்காயனார் பாடல் தரும் செய்தி

திருமணத்துக்கு முன் அவனுக்கும் அவளுக்கும் கள்ள உறவு. ஊரெல்லாம் ஒரே பேச்சு. இப்போது அவளது தாய், தந்தையருக்குச் சொல்லியாயிற்று. அவன் அவளது தாய், தந்தையர் முன் வணங்கி நிற்கிறான். ஊர்மக்கள் குழப்பம் மேலும் சிக்கலாகிறது. உயர்ந்த தென்னைமரத்தில் வளைந்து தொங்கும் கீற்றில் தூக்கணங் குருவி கட்டியிருக்கும் கூட்டைப் போல அவர்களுக்கு மனக்குழப்பம். (அவனும் அவளும் அந்தக் கூட்டில் வாழும் குருவிகள் போல வாழ்வர் என்பது இதனால் உணர்த்தப்படும் இறைச்சிப் பொருள்)
**பெத்லகேம் கவர்னரேட்** (*Bethlehem Governorate*, அரபு மொழி: محافظة بيت لحم‎ *Muḥāfaẓat Bayt Laḥm* ; எபிரேயம்: נפת בֵּית לֶחֶם‎ *Nafat Beyt Leħem* ) என்பது பாலஸ்தீனத்தின் 16 ஆளுநரகங்களில் ஒன்றாகும். இது எருசலேமுக்கு தெற்கே மேற்குக் கரையின் ஒரு பகுதியை கொண்டதாக உள்ளது. இதன் முதன்மை நகரம் மற்றும் மாவட்ட தலைநகரமாக பெத்லகேம் உள்ளது. பாலஸ்தீனிய புள்ளிவிவர பணியகத்தின் படி, இதன் மக்கள் தொகை 2012 இல் 199,463 ஆக மதிப்பிடப்பட்டது.

நிலவியல்
--------

மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகம் (OCHA) படி, ஆளுநரகத்தின் மொத்த பரப்பளவு 660 கி.மீ² ஆகும். இஸ்ரேலின் ஆக்கிரமிப்பு காரணமாக, ஆளுநரகத்தின் பகுதியில் பாலஸ்தீனியர்கள் 13% மட்டுமே பயன்படுத்த முடியும். அதில் பெரும்பகுதி மே 2009 வரை துண்டு துண்டாக இருந்தது.

அரசியல்
-------

அரசியல் ரீதியாக, பெத்லகேம் ஆளுநரகமானது பாலஸ்தீனிய இடதுசாரிகளின் கோட்டையாகும். 2006 பாலஸ்தீனிய சட்டமன்றத் தேர்தலில் பாலஸ்தீன விடுதலைக்கான மக்கள் முன்னணி மற்றும் மாற்று கூட்டணி என இரண்டுமே இங்கு சிறந்த வாக்குகளைப் பெற்றன. இதன் தற்போதைய ஆளுநராக சலா அல் தமரி உள்ளார்.

வட்டாரங்கள்
-----------

 பிரிப்பு தடைகளுடன் பெத்லகேம் கவர்னரேட்
ஆளுநரகம் 10 நகராட்சிகள், 3 அகதி முகாம்கள் மற்றும் 58 கிராமப்புற மாவட்டங்களைக் கொண்டுள்ளது.

### நகராட்சிகள்

* பட்டீர்
* பீட் ஃபஜ்ஜர்
* பீட் ஜலா
* சஹூர் பீட்
* பெத்லகேம்
* அல்-தவா
* ஹுசன்
* அல்-காதர்
* நஹலின்
* டுக் '
* அல்-உபேடியா
* ஸாதாரா

### உள்ளூர் மற்றும் கிராம சபைகள்

|  |  |  |
| --- | --- | --- |
| * அரபு அல்-ரஷாயிதா
* அர்தாஸ்
* அல்-அசக்ரா
* பீட் சாகரியா
* பீட் தமீர்
* தார் சலா
* ஹிண்டாசா
* அல் 'இகாப்
* ஜபா
 | * ஜுஹும்
* ஜுரத் சாம்பல் ஷம்ஆ
* கிசான்
* மரா ரபா
* ரக்மே
* உம் சலாமுனா
* சாம்பல் சாவாவ்ரா
* வாடி அல் அராய்ஸ்
* வாடி புக்கின்
* அல்-வாலாஜா
 |  |

### அகதிகள் முகாம்கள்

* ஐடா
* 'அஸ்ஸா
* தீஷே

குறிப்புகள்
-----------

1. ↑  "Localities in Bethlehem Governorate by Type of Locality and Population Estimates, 2007-2016". Palestinian Central Bureau of Statistics (PCBS). 22 November 2013 அன்று பார்க்கப்பட்டது.
2. ↑  "Shrinking Space: Urban Contraction and Rural Fragmentation in the Bethlehem Governorate" (PDF). United Nations Office for the Coordination of Humanitarian Affairs. May 2009. 2015-09-20 அன்று மூலம் (PDF) பரணிடப்பட்டது. 22 November 2013 அன்று பார்க்கப்பட்டது.
3. ↑  Kisan Village Profile, ARIJ
**உலக இடைக்கழி** என்பது மோரியர் சங்ககாலத்தில் தமிழகத்திற்குள் நுழைந்த வழி.

இடைக்கழிநாட்டு நல்லூர் நத்தத்தனார் என்னும் புலவர் ஓய்மானாட்டு நல்லியக்கோடனைச் சிறப்பித்துப் பாடிய பாடல் சிறுபாணாற்றுப்படை. ஓய்மானாடு இப்போதுள்ள திண்டிவனம் என்னும் ஊரை மையமாகக் கொண்டது. சங்ககாலத்தில் இது மாவிலங்கை என்னும் ஊரை மையமாகக் கொண்டிருந்தது.

இது இடைக்கழி நாடு. இதனின்று வேறுபட்டது உலக இடைக்கழி. 

உலக இடைக்கழி என்பது மோரியர் தமிழ்நாட்டுக்குள் நுழையத், தேரில் வர, தேர்ச்சக்கரம் உருண்டு உருண்டு பள்ளப்படுத்திய, மலையிடைக் கணவாய். 

இது இக்காலத்து மங்களூர் மலையிடைப் பிளவு.  

சங்ககாலத்தில் இது கொண்கானம் எனப் பெயர் பெற்றிருந்தது.  

இங்குதான் கோசரின் பொற்கிடங்கு இருந்தது.  

அகப்பா என்னும் ஊரின் கோட்டை இருந்தது.  

இந்தக் கிடங்குக்குத்தான் தூங்கெயில் கதவம் அமைக்கப்பட்டிருந்தது.  

இங்குதான் அறத்துறை எனப்பட்ட மடம் ஒன்றும் இருந்தது.

வள்ளல் ஆதனுங்கன் புலவர் கள்ளில் ஆத்திரையனார் என்பவரால் பாராட்டப்பட்டுள்ளான். பாராட்டும்போது உலக இடைக்கழி அறத்துறை போல ஆதனுங்கன் அறத்துறையாக விளங்கினான் என்று பாராட்டுகிறார்.

சான்றுகோள்
----------

1. ↑  ‘வென் வேல் விண் பொரு நெடுங்குடைக் கொடித்தேர் மோரியர் திண்கதிர்த் திகிரி திரிதரக் குறைத்த, உலக இடைக்கழி அறைவாய் நிலைஇய, மலர்வாய் மண்டிலத்து அன்ன நாளும் புரவு எதிர்ந்த அறத்துறை’ –புறநானூறு 175.
செலாடோனைப் பயன்படுத்துதல்
இலண்டன் கிரீன்விச்சின் கிரீன்விச்சு ராயல் வானாய்வகத்தில் மேத்யூ டாக்ரேயின் செலாடோன்.
**செலாடோன்**(*Celatone*) என்பது பூமியின் மீது செல்லும் தீர்க்கரேகையை அறிவதற்காக வியாழன் கோளின் நிலவுகளை உற்றுநோக்க கலீலியோ கலிலியால் உருவாக்கப்பட்ட ஒரு கருவியாகும். ஒரு தலைக்கவசத்தின் வடிவத்தைப் போல, அத்தலைக்கவசத்தில் கண்களுக்காக ஒதுக்கப்பட்ட இடத்தில் தொலை நோக்கியைப் பொருத்தி இக்கருவி உருவாக்கப்பட்டிருந்தது.

நவீன வடிவம்
-----------

2013 ஆம் ஆண்டில் மேத்யூ டாக்ரே செலாடோனின் சரியான பிரதியை படைத்தார். சாமுவேல் பார்லர் எழுதிவைத்திருந்த பதிப்புக் குறிப்புகளின் அடிப்படையில் இவர் அதை உருவாக்கினார். 2014 ஆம் ஆண்டு ஏப்ரல் மாதம் முதல் 2015 ஆம் ஆண்டு சனவரி வரை டாக்ரேயின் செலாடோன் இலண்டனின் கிரீன்விச்சிலுள்ள கிரீன்விச்சு வானாய்வகத்தில் காட்சி படுத்தப்பட்டிருந்தது

இதையும் காண்க
-------------

* கலிலியின் நிலவுகள்

மேற்கோள்கள்
-----------

* Dava Sobel (1995). *Longitude: The True Story of a Lone Genius Who Solved the Greatest Scientific Problem of His Time*. Penguin. பன்னாட்டுத் தரப்புத்தக எண்:0-14-025879-5.

புற இணைப்புகள்
--------------

* Video animation of a Celatone and its use in discovering the longitude for marine navigation
* Dockrey celatone
* "Apparatus to render a telescope manageable on shipboard"
கண்ணாடி சோதனை
**கண்ணாடி சோதனை** (Mirror test) எனப்படுவது சில நேரங்களில் மார்க் டெஸ்ட் அல்லது கண்ணாடி சுய-அங்கீகரிப்பு சோதனை (MSR) என அழைக்கப்படுகிறது. உளவியல் நிபுணர் கோர்டன் கால ஜூனியர் 1970 ஆம் ஆண்டில் உருவாக்கப்பட்ட ஒரு நடத்தை சோதனை நுட்பமாகும். MSR சோதனை சுய விழிப்புணர்வினை அளவிட முயற்சிக்கும் பாரம்பரிய முறையாகும்; ஆயினும், இந்தசோதனை உண்மைக் குறிக்கோளை நிறைவு செய்யும் விதமாக இருக்கிறதா? என்ற சர்ச்சை எழுந்துள்ளது.

உன்னதமான MSR பரிசோதனையில், ஒரு மிருகம் பொதுவாக மயக்கமுடியாத உடலின் ஒரு பகுதியிலுள்ள மயக்கமடைந்து, பின்னர் (எ.கா. வர்ணம் பூசப்பட்ட அல்லது ஸ்டிக்கர் இணைக்கப்பட்டுள்ளது) குறிக்கப்படுகிறது. மிருகம் மயக்க நிலையில் இருந்து மீளும்போது, அது ஒரு கண்ணாடியை அணுகும். மிருதுவானது பின்னர் குறிப்பதைத் தொடுவதால் அல்லது ஆராய்ச்சிசெய்தால், விலங்கு, பிரதிபலித்த படத்தை இன்னொரு மிருகத்தைக் காட்டிலும், தன்னைப் பிரதிபலிக்கிறது என்று ஒரு அடையாளமாக எடுத்துக் கொள்ளப்படுகிறது.

மிக சில இனங்கள் MSR சோதனை கடந்து விட்டன. 2016 ஆம் ஆண்டுக்குள், ஒரே பெரிய ஆவிகள் (மனிதர்கள் உட்பட), ஒற்றை ஆசிய யானை, டால்பின்கள், ஆர்கஸ் மற்றும் யூரேசிய மாக்ஸி ஆகியவை மட்டுமே MSR சோதனைக்குட்பட்டவை. பல்வேறு குரங்கு வகைகள், பெரிய பாண்டாக்கள், கடல் சிங்கங்கள், மற்றும் நாய்கள் உள்ளிட்ட பல வகை உயிரினங்களில் இந்த சோதனை தோல்வியடைந்துள்ளதாக அறிவிக்கப்பட்டுள்ளது.

மேற்கோள்கள்
-----------

1. ↑  Gallup, GG Jr. (1970). "Chimpanzees: Self recognition". *Science* **167** (3914): 86–87. doi:10.1126/science.167.3914.86. பப்மெட்:4982211. Bibcode: 1970Sci...167...86G.
பொருளியலில் **உற்பத்திக் காரணிகள்** என்பது பொருட்கள் அல்லது சேவைகளை உற்பத்தி செய்வதில் பயன்படும் வளங்களைக் குறிக்கின்றது.

செந்நெறிப் பொருளியல் அணுகுமுறை
------------------------------

செந்நெறிப் பொருளியல் மூன்று வகையான காரணிகளைப் பற்றிப் பேசுகின்றது:

* நிலம் அல்லது இயற்கை வளம் - பொருட்களின் உற்பத்தியில் பயன்படும் மண் மற்றும் கனிப்பொருள்கள் முதலிய இயற்கையாகக் கிடைக்கும் பொருட்கள். நிலத்துக்கான கொடுப்பனவு வாடகை ஆகும்.
* உழைப்பு - பொருட்களின் உற்பத்தியில் பயன்படுத்தப்படும் மனித முயற்சி உழைப்பு ஆகும். இது தொழில்நுட்ப மற்றும் சந்தைப்படுத்தல் திறமைகளையும் உள்ளடக்குகிறது. உழைப்புக்கான கொடுப்பனவு கூலி எனப்படுகின்றது.
* மூலதனப் பொருட்கள் - வேறு பொருட்களின் உற்பத்தியில் பயன்படும் மனிதனால் ஆக்கப்பட்ட பொருட்கள். இவை, இயந்திரங்கள், கருவிகள், கட்டிடங்கள் என்பவற்றை உள்ளடக்குகின்றன. பொதுவாக, மூலதனத்துக்கான கொடுப்பனவு வட்டி எனப்படுகின்றது.

நாலாம் காரணி
------------

அறிவுப் பொருளாதாரத்தின் தோற்றத்துடன் நவீன பகுப்பாய்வுகள், முன் குறிப்பிட்ட பொருள்சார் மூலதனங்களை (physical capital) மனித மூலதனம், அறிவுசார் மூலதனம் ஆகியவற்றிலிருந்து வேறுபடுத்திப் பார்க்கின்றன. பின் குறிப்பிட்ட மனித மூலதனம், அறிவுசார் மூலதனம் ஆகியவற்றின் மேலாண்மைக்குப் புலன்சாரா மேலாண்மை (intangible management) சார்ந்த நுட்பங்கள் தேவைப்படுகின்றன. 

1966 ஆம் ஆண்டில், லென் ராஜர்ஸ் (Len Rogers) என்பவர் தகவல் என்பதை நான்காவது காரணியாக முன்வைத்தார். நிலம், உழைப்பு, மூலதனம் முதலியவற்றை வைத்திருக்க முடியும் என்றும், ஆனால், பல மடங்காக அதிகரித்துவரும் தொழில்நுட்பச் சூழலில் *செய்நுட்ப அறிவு* (know how) ஒரு முக்கியமான காரணியென்றும் அவர் வாதிட்டார். அணுக்கருக் கருவிகளின் உற்பத்தியை அவர் நடப்பு எடுத்துக்காட்டாக முன்வைத்தார்.
sஅபர்மதி ஆற்றின் முகப்பில் சுபாசு பாலம்sஅபர்மதி ஆற்றின் முகப்பில் சுபாசு பாலம்
**சுபாசு பாலம்** *(Subhash Bridge)* இந்தியாவின் குசராத்து மாநிலத்தில் பாயும் சபர்மதி ஆற்றின் மீது கட்டப்பட்டுள்ள ஒரு பாலமாகும். மகாத்மா காந்தியுடனான தொடர்புக்காக அகமதாபாத்தில் ஒரு முக்கியமான பகுதியாக இப்பாலம் கருதப்படுகிறது. காந்தி ஆசிரமம் சுபாசு பாலத்திலிருந்து 1.5 கி.மீ தூரத்தில் உள்ளது. 

காந்தி ஆசிரம வர்த்தகப் பகுதி காதி வகை துணிகளுக்கான ஒரு களஞ்சியமாகும். சுபாசு பாலம் அகமதாபாத்தின் குடியிருப்பு பகுதியாக உள்ளது. இங்கு 80 எண்ணிக்கைக்கும் மேற்பட்ட குடியிருப்பு சங்கங்கள் உள்ளன. நகரின் மற்ற பகுதிகளிலிருந்து இப்பாலம் மேற்கில் ஒரு இரயில் பாதையாலும் கிழக்குப் பகுதியில் சபர்மதி நதியாலும் பிரிக்கப்பட்டுள்ளது. பாலத்தின் அருகில் கேசவ நகர் பகுதி அமைந்துள்ளது. 
50 ஆண்டுகளுக்குப் பின்னர் 2019 ஆம் ஆண்டு ஆகத்து மாதம் சுபாசு பாலத்தில் இரண்டு கோடி ரூபாய் செலவில் பழுது பார்க்கும் பணிகள் மேற்கொள்ளப்பட்டன.

அணுகும் வழிகள்
--------------

•அகமதாபத் நகர இரயில் நிலையத்திலிருந்து 7 கி.மீ தொலைவு.  

•அகமதாபத் விமான நிலையத்திலிருந்து 16 கி.மீ.  

•ஆசிரமம் சாலையும் டாக்டர் சின்னுபாய் படேல் சாலையும் சுபாசு பால இணைப்பு சாலைகள்.

மேற்கோள்கள்
-----------

1. ↑  Patel, Lakshmi PatelLakshmi; Sep 12, Ahmedabad Mirror | Updated; 2019; Ist, 06:16. "After 50 years, bridges to undergo major repairs". *Ahmedabad Mirror* (ஆங்கிலம்). 2019-09-19 அன்று பார்க்கப்பட்டது.
**ஈரோடு அரசு அருங்காட்சியகம்** (*Government Museum, Erode*) என்பது இந்தியாவின் தமிழ்நாடு மாநிலத்தில் ஈரோடு நகரில் அமைந்துள்ள ஓர் அரசு தொல்பொருள் அருங்காட்சியகம் ஆகும். இது வ உ சி பூங்கா வளாகத்திற்குள் அமைந்துள்ளது. ஈரோடு மத்தியப் பேருந்து நிலையத்தின் வடக்கில் 200 மீட்டர் தொலைவிலும், ஈரோடு தொடர்வண்டி சந்திப்பிலிருந்து 3 கி.மீ. தொலைவிலும் அருங்காட்சியகம் அமைந்துள்ளது.

காட்சிப் பொருட்கள்
------------------

ஈரோடு அரசு அருங்காட்சியகம், கலை, தொல்லியல், மானுடவியல், நுண்ணுயிரியல், கைத்தறியியல், தாவரவியல், விலங்கியல் மற்றும் புவி அமைப்பியல் ஆகிய ஒன்பது வகைகளில் அடங்கும் அரிய பொருட்களின் தொகுப்பைக் கொண்டுள்ளது. கொங்கு மண்டல சோழப் பேரரசைச் சார்ந்த கல்வெட்டுகளுக்கு முக்கியத்துவம் வாய்ந்த இடங்களுள் இதுவும் ஒன்றாகும். பர்கூர், தஞ்சாவூர் ஓவியங்கள், பனையோலை கையெழுத்துப் பிரதி , நாணயங்கள் மற்றும் மெய்க்கீர்த்திக் கல்வெட்டுகள் உள்ளிட்ட பல்வேறு தொகுப்புகள் இந்த அருங்காட்சியகத்தில் காட்சிப்படுத்தப்பட்டுள்ளன. கொடுமணல், தொல்பொருளியல் மற்றும் அகழ்வாராய்ச்சிகளில் இருந்து பெறப்பட்ட முந்தைய வரலாற்று உருவங்களும், பழங்காலப் பழக்கவழக்கங்களும் இங்கு காட்சிக்கு வைக்கப்பட்டுள்ளன. வரலாற்று கலைப்பொருட்கள் மற்றும் கைவினைப்பொருட்கள் தவிர, பல தாவரவியல் மற்றும் விலங்கியல் மாதிரிகள் இங்கு காட்சிக்கு வைக்கப்பட்டுள்ளன.

மேற்கோள்கள்
-----------

1. ↑  "About the Department" (PDF). *தமிழ்நாடு அரசு*. Department of Museums. pp. 4, 5. 3 February 2017 அன்று பார்க்கப்பட்டது.
2. ↑  "Government Museum gets good response from school students". The Hindu.. பார்த்த நாள்: 29 August 2013.

வெளி இணைப்புகள்
---------------

* Official website
**ஜிம் கார்பெட் தேசியப் பூங்கா** இந்தியாவின் முதல் தேசியப் பூங்கா ஆகும். இது 1936 இல் நிறுவப்பட்டது. உத்தராகண்டம் மாநிலத்தில், மேற்கு இமயமலை அடிவாரத்தில் சுமார் 920.9 சதுர கி.மீ பரப்பளவில் இப்பூங்கா அமைந்துள்ளது. முதலில் எய்லி தேசியப் பூங்கா என்றழைக்கப்பட்டுப் பின்னர் புகழ்பெற்ற வேட்டைக்காரரும், இயற்கைப் பாதுகாவலரும், நூலாசிரியருமான ஜிம் கார்பெட்டின் பெயர் சூட்டப்பெற்றது.

இது புகழ்பெற்ற புலிகள் வாழிடம். பூனை இன விலங்குகளான புலி, சிறுத்தை போன்றவையும் அவற்றின் இரையான மானினங்களும் இப்பூங்காவின் விலங்கினங்களில் முக்கியமானவை. யானைகள், கரடிகளும் பிற சிறு விலங்குகளும் இங்கு வசிக்கின்றன.

இங்குள்ள மரங்களில் 110 சிற்றினங்களும், பாலூட்டிகளில் 50 சிற்றினங்களும், பறவைகளில் 580 சிற்றினங்களும், ஊர்வனவற்றில் 25 சிற்றினங்களும் காணக்கிடைக்கும் என்று சொல்லப்படுகிறது. பூங்காவின் ஊடாக ராம்கங்கா ஆறு ஓடுகிறது. இதில் முதலைகளையும் காணமுடியும். ஆண்டுதோறும் நவம்பர் 15 முதல் ஜூன் 15வரை பூங்கா திறந்திருக்கும்.

ராம்கங்கா ஆறு
காட்டு யானைக் கூட்டமொன்று கார்பெட் பூங்காவில்.

வெளி இணைப்புகள்
---------------

* கார்பெட் பூங்கா நிழற்படங்கள். பரணிடப்பட்டது 2006-05-03 at the வந்தவழி இயந்திரம்
* விரிவான கள அறிக்கை பரணிடப்பட்டது 2006-06-15 at the வந்தவழி இயந்திரம்
* CAMP FORKTAIL CREEK - சுற்றுலா ஏற்பாட்டாளர்கள் பரணிடப்பட்டது 2006-04-13 at the வந்தவழி இயந்திரம்
**பைசிக்கிள் தீஃவ்ஸ்** (Bicycle Thieves)திரைப்படம் இத்தாலி மொழியில் வெளிவந்த கலைப்படமாகும்.பிரபல கலைப்பட இயக்குனரான வித்தோரியொ டி சில்காவின் இயக்கத்தில் வெளிவந்த இத்திரைப்படமே இந்தியக் கலைப்பட இயக்குனரானசத்யஜித் ராயைத் திரைப்பட இயக்குனராக மாற்றியது என்பதும் குறிப்பிடத்தக்கது.

வகை
---

கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இரண்டாம் உலக யுத்தத்தின் காலப்பகுதியில் இத்தாலி நாட்டில் வாழ்ந்த அந்தோனியோ சுவரொட்டிகள் ஒட்டும் வேலை செய்து வருகிறார். அவர் வேலை செய்யும் நிறுவனத்தின் சட்டப்படி ஒரு மிதிவண்டியை வைத்திருக்க வேண்டும் என்பது மிகவும் அவசியமானதாகக் கருதப்பட்டது. அந்தோனியோவின் மனைவியும் இவருக்கு தம்மிடம் இருந்த பொருளை விற்று அவருக்கு மிதிவண்டியொன்றை வாங்கித் தருகின்றார். அவர் மிதிவண்டியை நிறுத்திவிட்டு சுவரொட்டி ஒட்டிக் கொண்டிருக்கும்போது அந்த மிதிவண்டியும் திருட்டுப் போய்விடுகின்றது. திருட்டுப் போன மிதிவண்டியினைத் தேடி அலைகின்றனர் அந்தோனியோவும் அவரின் மகனும். இவ்வாறு பல இடங்களில் தேடியும் கிடைக்கப் பெறாத அந்த மிதி வண்டிக்காக ஒரு மிதிவண்டியைத் திருட நினைத்து திருடவும் சென்றார் அந்தோனியோ ஆனால் அம்மிதிவண்டிக்குச் சொந்தக்காரனோ அதனைப் பார்த்து பின்னர் மன்னித்து அனுப்புகின்றார். இவ்வாறு நடக்கும் காலத்தில் தனது வேலையை திரும்பப் பெறவும் முயற்சிக்கின்றார் அந்தோனியோ.
**நேதாஜி தினசரி காய்கறி சந்தை**  (*Netaji Daily Vegetable Market*) இந்தியாவின் தமிழ்நாட்டிலுள்ள ஈரோடு மாநகரின் மையப்பகுதியில் அமைந்திருக்கும் ஒரு காய்கறிச் சந்தை ஆகும்.

வரலாறு
------

வியாபாரிகள் 1935 ஆம் ஆண்டு முதல் இப்பகுதியில் சிறிய காய்கறி கடைகளை நடத்தி வந்தனர். 1992 ஆம் ஆண்டு மாநகராட்சி இங்கு கடைகளை கட்டியது. ஆர்.கே.வி. சாலையில் செயல்பட்டு வரும் இச்சந்தையில் தினமும் 500 எண்ணிக்கைக்கும் மேற்பட்ட கடைகள் காய்கறிகள் மற்றும் பழங்களை இங்கு விற்பனை செய்கின்றன. வாகனங்கள் நிறுத்த போதிய இடமில்லாததால் அடிக்கடி போக்குவரத்து நெரிசல் ஏற்படுகிறது. 
தொடக்கத்தில் காய், கனிகள் உள்பட அனைத்து பொருட்களும் விற்கப்பட்டு வந்ததால் பொதுசந்தை என்று அழைக்கப்பட்டு வந்தது. தற்போது காய், கனிகள் மட்டுமே விற்கப்பட்டு வருகின்றன. சந்தை இடம்பெற்றுள்ள் இருபெருந்தெருக்களும் நேதாஜி சாலை என்றும், ஆர்.கே.வி. சாலை என்ற பெயர்களால் அழைக்கப்படுகின்றன. 

1935 ஆம் ஆண்டில் அப்போதை ஈரோடு நகராட்சியின் பொன்விழா கொண்டாட்டத்தின் போது மார்க்கெட்டிற்கு அருகில் மணிக்கூண்டு அப்போதைய கோவை கலெக்டராக இருந்து வந்த கோல்டுவொர்த் என்பவரால் அமைக்கப்பட்டது. இந்த மணிக்கூண்டு மார்க்கெட்டிற்கு வரும் வியாபாரிகளுக்கும், பொதுமக்களுக்கும் நேரம் தெரிந்து கொள்ள வசதியாக இருந்துள்ளது. 

ஈரோடு நேதாஜி காய்கறி சந்தை ₹ 29.85 கோடியில் நவீனப்படுத்தப்பட்டு வருகிறது.

மேற்கோள்கள்
-----------

1. ↑  "ஈரோடு காய்கறி மார்க்கெட் சுங்கக் கட்டணம் தொடர்பாக இன்று பேச்சுவார்த்தை :". *Hindu Tamil Thisai*. 2021-07-10. 2023-05-10 அன்று பார்க்கப்பட்டது.
2. ↑  Reporter, Staff (2022-04-27). "Nethaji vegetable market modernisation work under way in Erode". *The Hindu* (ஆங்கிலம்). 2023-05-10 அன்று பார்க்கப்பட்டது.
**இராய் சந்த் போரல் (Rai Chand Boral)** (பிறப்பு: 1903 அக்டோபர் 19 - இறப்பு: 1981 நவம்பர் 25) இவர் ஓர் இந்திய இசையமைப்பாளர் ஆவார். இவர் இசை அறிவாளர்களால் பாலிவுட் திரைப்பட இசையின் பீஷ்ம பிதாமகர் என்று கருதப்படுகிறார். 

1978ஆம் ஆண்டில் இந்திய அரசு இந்தியத் திரைப்படத்துறையின் மிக உயர்ந்த விருதான தாதாசாகெப் பால்கே விருது இவருக்கு வழங்கப்பட்டது. அதே ஆண்டில், இந்திய நாடக அகாடமி, சங்க நாடக அகாடமி விருது, இந்தியாவின் தேசிய இசை, நடனம் மற்றும் நாடகம் அகாடாமியான சங்கீத நாடக அகாதமி விருது வழங்கி இவரை கௌரவித்தது.

ஆரம்பகால வாழ்க்கை மற்றும் பயிற்சி
---------------------------------

போரல் கொல்கத்தாவில் பிறந்தார். இவரது தந்தை இலால் சந்த் போரல் ஒரு பரம்பரிய இசைக்கலைஞர் (துருபதம் என்ற இசையில் நிபுணர்) ஆவார். அவருக்கு மூன்று மகன்கள் இருந்தனர். அதில் இராய் சந்த் இளையவர். இராம்பூர் மற்றும் குவாலியரைச் சேர்ந்த இசைக்கலைஞர்கள் இவருக்கு பயிற்சியளிக்க அழைக்கப்பட்டனர். இவர்களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான், மாசித் கான் (தப்லா வீரர்), உஸ்தாத் ஹபீஸ் அலிகான் (சரோத் வீரர்) ஆகியோர் அடங்குவர். ராய் சந்த் தபலாவில் "சாத் சங்கத்" என்ற பானியைக் கற்றுக் கொண்டார். லக்னோ, அலகாபாத் மற்றும் வாரணாசி போன்ற இடங்களில் நடந்த இசை மாநாடுகளிலும் கலந்து கொண்டார்.

தொழில்
------

இராய் சந்த் போரல் பெரும்பாலும் இந்திய திரைப்பட இசையின் முன்னோடியாக விளங்குகிறார். பங்கஜ் முல்லிக் உடன், நியூ தியேட்டர்களின் இசைத் துறையின் பொறுப்பாளராக இருந்தார். இவர்கள் ஆரம்ப நாட்களில் திரைப்பட இசையையும் வடிவமைத்தனர். இந்தி திரைப்பட இசையில் முதல் 20-30 ஆண்டுகளாக அவற்றின் வடிவம் பின்பற்றப்பட்டது. சைகலின் வளரும் வாழ்க்கையை வடிவமைப்பதற்கும் இவர் பொறுப்பேற்றார். இசையமைப்பாளர் அனில் பிஸ்வாஸ் போரலை 'திரைப்பட இசையின் பீஷ்ம பிதாமகர்' என்று அழைத்தார். 

இவர் தனது 78 வயதில் 1981 இல் இறந்தார். பிரபல பின்னணி பாடகரும், மத்திய வெளியுறவு அமைச்சராக இருந்த பாபுல் சுப்ரியோ மறைந்த ஆர்.சி.போரலின் பேரன் ஆவார்.

குறிப்புகள்
-----------

1. ↑  
"Rai Chand Boral – Biography". imdb.com. 23 October 2008 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் இராய் சந்த் போரல்
* Musicians
* A short history of Bengali cinema
**சுபா வாரியர்** (Subha Varier) ஒரு இந்திய விண்வெளி பொறியாளர். இந்திய செயற்கைக்கோள் ஏவுதல்களில் பயன்படுத்தப்படும் நிகழ்பட அமைப்புகளில் நிபுணத்துவம் பெற்றவர். ஒரே ஒரு ஏவுதலில் 104 செயற்கைக்கோள்களை பதிவு செய்த பின்னர் 2017ஆம் ஆண்டில் பெண்களுக்கான இந்தியாவின் மிக உயர்ந்த விருதான நாரி சக்தி விருதினைப் பெற்றார்.

வாழ்க்கை
--------

கேரளாவின் ஆலப்புழாவில் வளர்ந்த இவர்,  திருவனந்தபுரம் பொறியியல் கல்லூரியில் மின்னணு மற்றும் தொடர்பு பொறியியலில் பட்டம் பெற்றார். 

1991இல் இவர் இந்திய விண்வெளி ஆராய்ச்சி நிறுவனத்தில் சேர்ந்தார். இவர் விக்ரம் சாரபாய் விண்வெளி மையத்தின் ஏவியோனிக்ஸ் பிரிவில் பணி புரிந்தார். 

 2017ஆம் ஆண்டில் குடியரசுத் தலைவர் பிரணப் முகர்ஜியிடமிருந்து நாரி சக்தி விருதினைப் பெறுதல்
பி.எஸ்.எல்.வி சி 37 விண்வெளித் திட்டமானது  பிப்ரவரி 15, 2017 அன்று 104 செயற்கைக்கோள்களை சூரிய-வட்டச் சுற்றுப்பாதையில் வைக்கும் நோக்கம் கொண்டது.  இந்த செயற்கைக்கோள்கள் ஆறு வெவ்வேறு நாடுகளைச் சேர்ந்தவை. மேலும் ஒவ்வொரு செயற்கைக்கோளும் இன்னொன்றைத் தொடாமல் ஏவப்பட்டது மட்டுமல்லாமல், அவ்வாறு நடைபெற்றதற்கான நிகழ்படங்கள் நம்பிக்கைக்குரியதாக இருக்க வேண்டும் என்பதற்காக இவருக்கு இப்பணி வழங்கப்பட்டது. செயற்கைக்கோள் ஏவும் பணி வெற்றிகரமாக இருந்தது. இப்பணி எட்டு வெவ்வேறு நிகழ்பட கருவிகளால் பதிவு செய்யப்பட்டது. இதன் விளைவாக நிகபடம் பின்னர் செயலாக்கப்பட்டு, சுருக்கப்பட்டு மீண்டும் பூமிக்கு அனுப்பப்பட்டது. செயற்கைக்கோள்கள் வெளியிடப்பட்டதால் நிகழ்படம் டிகோட் செய்யப்பட்டு நிகழ்நேரத்தில் இயக்கப்பட்டது. பின்னர் நிகழ்படம் பார்க்கப்பட்டது. பின்னர் கோப்புகள் ஒரு விக்ரம் சாரபாய் விண்வெளி மையத்தின் வலை களஞ்சியத்திற்கு அனுப்பப்பட்டன.

விருது
------

மார்ச் 2017இல், இந்தியக் குடியரசுத் தலைவரிடமிருந்து விருதைப் பெற தேர்ந்தெடுக்கப்பட்ட அனட்டா சோனி, பி. கோதைநாயகி உட்பட மூன்று விஞ்ஞானிகளில் இவரும் ஒருவர்.  2017ஆம் ஆண்டு சர்வதேச மகளிர் தினத்தன்று, இவருக்கு புது தில்லியில் குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார்.  விருது பெற்ற ஒவ்வொருவருக்கும் சான்றிதழுடன் 100,000 ரூபாய் சன்மானமும் கிடைத்தது.

சொந்த வாழ்க்கை
--------------

வாரியருக்கும் இவரது கணவர் இரகுவுக்கும் இரண்டு குழந்தைகள் உள்ளனர். இவரது கணவரும் விக்ரம் சாரபாய் விண்வெளி மையத்தில் பணிபுரிகிறார். இவர்கள் கௌடியருக்கு அருகிலுள்ள அம்பலமுக்கில் வசிக்கிறார்கள்.

மேற்கோள்கள்
-----------

1. 1 2  "VSSC Engineer Subha Varier conferred with Nari Shakti Puraskar". *pib.gov.in*. 2020-04-21 அன்று பார்க்கப்பட்டது.
2. 1 2 3 4 5  "Cruising through constraints, this Malayali brings home laurels - Times of India". *The Times of India* (ஆங்கிலம்). 2020-04-21 அன்று பார்க்கப்பட்டது.
3. 1 2  Rai, Arpan (March 8, 2017). "International Women's Day: 33 unsung sheroes to be awarded Nari Shakti Puraskaar". *India Today* (ஆங்கிலம்). 2020-04-06 அன்று பார்க்கப்பட்டது.
4. ↑  "PSLV-C37 / Cartosat -2 Series Satellite - ISRO". *www.isro.gov.in*. 2019-12-11 அன்று மூலம் பரணிடப்பட்டது. 2020-04-06 அன்று பார்க்கப்பட்டது.
5. ↑  "Nari Shakti Awardees – Ms. Subha Varier. G, Kerela | Ministry of Women & Child Development | GoI". *wcd.nic.in*. 2020-04-21 அன்று பார்க்கப்பட்டது.
தமிழ்நாட்டிலிருக்கும் சில நகரங்கள் பண்டைய கலாசாரம், பண்பாடு, கட்டக் கலைகளை கொண்டுள்ளது. திட்டமிடாத நகர்ப்புற பரவலின் காரணமாக, புராதான நகரங்களுக்கு பாதிப்பு ஏற்பட்டு வருகிறது. எனவே இந்நகரங்களின் பழமையைப் 
பாதுகாக்கும் நோக்கத்துடன் தமிழ்நாடு அரசு 54 நகரங்களை **தமிழ்நாட்டின் புராதான நகரங்கள்** என்று அறிவித்துள்ளது.

முதல் பட்டியல்
--------------

தமிழ்நாடு அரசு அறிவித்த புராதான நகரங்களின் பட்டியலில் 39 நகரங்கள் இடம் பெற்றிருந்தன. அவை;

1. திருவண்ணாமலை
2. மதுரை
3. காஞ்சிபுரம்
4. திருவில்லிபுத்தூர்

* (விரிவாக்கம் செய்யப்பட வேண்டும்)

இரண்டாம் பட்டியல்
-----------------

தமிழ்நாடு அரசு அறிவித்த 39 புராதான நகரங்களின் பட்டியலைத் தொடர்ந்து மேலும் 15 நகரங்கள் இடம் பெற்றிருந்தன. அவை; 

1. மன்னார்குடி
2. நாமக்கல்
3. மயிலாடுதுறை
4. தென்திருப்பேரை
5. ஆழ்வார்திருநகரி
6. பெருங்குளம்
7. திருக்கோயிலூர்
8. ஸ்ரீமுஷ்ணம்
9. தாரமங்கலம்
10. திருப்பரங்குன்றம்
11. சோளிங்கர்
12. சென்னிமலை
13. திருவட்டாறு
14. சுசீந்திரம்
15. கொடுமுடி

மேற்கோள்கள்
-----------

1. ↑  மன்னார்குடி, கொடுமுடி புராதான நகரங்களாக அறிவிப்பு (தினமலர் செய்தி)
**ஜி. ஆர். எட்மண்டு** (சனவரி 6, 1931– சூன் 2, 2013) ஓர் தமிழக அரசியல்வாதி ஆவார். தூத்துக்குடி மாவட்டம், ஆறுமுகநேரியைச் சேர்ந்த இவர் ஆரம்பத்தில் திராவிட முன்னேற்றக் கழகம் சார்பில் ஆறுமுகநேரி தொகுதியில் போட்டியிட்டு 1969 முதல் 1971 வரை தமிழ்நாடு சட்டசபையில் துணை சபாநாயகராகப் பணியாற்றினார்.
1972ல் ம. கோ. இராமச்சந்திரன் அனைத்திந்திய அண்ணா திராவிட முன்னேற்றக் கழகம் கட்சியைத் தொடங்கியபோது, இவர் தானும் அக்கட்சியில் சேர்ந்து கொண்டார். ஜி. ஆர். எட்மண்டு 1977 முதல் 1980 வரை உணவுத்துறை, வனத்துறை, மீன்வளத்துறை உள்ளிட்ட ஆறு வெவ்வேறுதுறைகளில் மாநில மந்திரியாகப் பணிபுரிந்தார். புதுடில்லியில், தமிழ்நாடு அரசின் சிறப்புப் பிரதிநிதியாகப் பணியாற்றினார். மேலும் சென்னை உயர்நீதிமன்றத்தில், அரசு வழக்குரைஞராகவும் பணியாற்றினார். எம்.ஜி.ஆர் காலத்திற்கு பின்னர் அரசியலில் இருந்து ஓய்வு பெற்று சமூக சேவைகளில் ஈடுபட்டு வந்தார். 2013ம் ஆண்டு மதுரையில் காலமானார்.

மேற்கோள்கள்
-----------

1. ↑  "Tamil Nadu Legislative Assembly: Details of terms of successive Legislative Assemblies constituted under the Constitution of India". Government of Tamil Nadu. 2014-10-06 அன்று மூலம் பரணிடப்பட்டது.
2. ↑  "Tamil Nadu Legislative Assembly: Details of terms of successive Legislative Assemblies constituted under the Constitution of India". Government of India.
3. ↑  "Former TN minister Edmund passes away". Business Standard. 2013-06-03 அன்று பார்க்கப்பட்டது.
4. ↑  "முன்னாள் அமைச்சர் ஜி.ஆர்.எட்மண்ட் காலமானார்". விகடன்.காம். 2013-06-0௨ அன்று பார்க்கப்பட்டது. Check date values in: `|accessdate=` (உதவி)